
Uznesenie Okresný súd Lučenec v právnej veci navrhovateľky - matky: A. B. C., narodená XX.XX.XXXX, trvale bytom: D. E. XX, XXX XX D. C. a muža, ktorého otcovstvo má byť zapreté: F. G., narodený XX.XX.XXXX, trvale bytom: ulica H. XXX/XX, B. E., za účasti maloletého dieťaťa: I. G., narodený XX.XX.XXXX, bytom ako matka a muža, ktorého otcovstvo má byť určené: A. J. E., narodený XX.XX.XXXX, trvale bytom I. K. L. XXX,XX, XXX XX C. o zapretie otcovstva, takto rozhodol: Súd konanie vo vzťahu k mužovi, ktorého otcovstvo má byť určené: A. J. E., narodený XX.XX.XXXX, trvale bytom I. K. L. XXX,XX, XXX XX C. z a s t a v u j e . odôvodnenie: 1. Návrhom na začatie konania zo dňa 09.06.2024, doručeným Okresnému súdu Lučenec (ďalej len „tunajší súd“ alebo „súd“) dňa 14.06.2024 označeným ako: „Návrh o určenie otcovstva“ sa navrhovateľka domáhala proti F. G., nar. XX.XX.XXXX, trvale bytom ulica H. XXX/XX, B. E. zapretia otcovstva a proti A. J. E., nar. XX.XX.XXXX, trvale bytom I. K. L. XXX,XX, XXX XX C. určenia otcovstva k maloletému dieťaťu I. G., nar. XX.XX.XXXX bytom ako matka. 2. Po prvotnom preskúmaní uvedeného návrhu súd zistil, že návrh navrhovateľky má vady a predvolal navrhovateľku na informatívny výsluch za účelom odstránenia vád podaného návrhu. 3. Dňa 06.09.2024 sa na tunajší súd dostavila navrhovateľka za účelom odstránenia vád podaného návrhu. Súd oboznámil navrhovateľku, že maloleté dieťa I. G., nar. XX.XX.XXXX má určeného otca súhlasným vyhlásením rodičov – F. G., nar. XX.XX.XXXX, a teda určeniu otcovstva iným mužom musí predchádzať konanie o zapretie otcovstva. Preto osobou, o ktorých právach a povinnostiach sa v konaní koná, je F. G., nar. XX.XX.XXXX a A. J. E. v konaní o zapretie otcovstva bude vyslúchnutý ako svedok, nakoľko v konaní o zapretie otcovstva sa nerozhoduje o jeho právach a povinnostiach. Navrhovateľka po vysvetlení skutkového stavu súhlasila s tým, aby predmetom tohto konania bolo konanie o zapretie otcovstva a návrh vo vzťahu k označenému otcovi maloletého dieťaťa a A. J. E. vzala späť. 4. Podľa § 7 ods. 1, 2 zákona č. 161/2015 Z.z. Civilný mimosporový poriadok (ďalej len „CMP“), účastníkom je ten, koho tento zákon za účastníka označuje. V konaniach, ktoré možno začať aj bez návrhu, je účastníkom aj ten, o koho právach a povinnostiach sa má konať. 5. Podľa § 10 ods. 2 CMP, ak sa stal účastníkom ten, o koho právach alebo povinnostiach sa nekoná, súd uznesením konanie vo vzťahu k nemu zastaví. 6. Podľa § 29 ods. 1 a 2 CMP, navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať.
7. Keďže navrhovateľka upresnila predmet tohto konania, ktorým je konanie o zapretie otcovstva otcom F. G., nar. XX.XX.XXXX vo vzťahu k maloletému dieťaťu I. G., nar. XX.XX.XXXX a jeho matke – navrhovateľke, je zrejmé, že označený muž A. J. E., nar. XX.XX.XXXX, ktorého otcovstvo má byť následne vo vzťahu k maloletému dieťaťu I. G., nar. XX.XX.XXXX a jeho matke – navrhovateľke určené, nie je účastníkom tohto konania o zapretie otcovstva a preto súd konanie voči nemu v súlade s § 10 ods. 2 CMP v spojení s § 29 ods. 1 CMP zastavil. Poučenie: Proti tomuto uzneseniu nie je prípustné odvolanie.

